text: 
  " Jeg var næsten ved at konvertere, " fortæller bøssen Henrik Schouw 
  om mødet med Camilla Miehe-Renard. Ib Hoch fik på et tidspunkt 
  amputeret sit ben på grund af kræft. Han er, som både Henrik og 
  Tommie, blevet kimet ned af folk, der ville rose ham for hans 
  optræden i Camillas sofa. Også han er vandt til professionel interesse
   fra journalister:
  
  " Jeg har været både i Familie Journalen, Hendes Verden, Gigtbladet 
  og bladet Sælgeren med min historie, og min foredragsvirksomhed er 
  vokset meget efter, at jeg var i tv. Jeg har aftaler helt frem til 
  februar næste år. Programmet er ikke snagende, alt er jo aftalt på 
  forhånd, bl.a. at jeg ikke ville snakke om mit forhold til min ven 
  Ole, som jeg bor sammen med. Jeg ville ikke være med, hvis 
  programmet sprøjtede urin og blod ud til seerne. Så længe jeg har 
  fat i den bageste ende, så er det okay at være med i sådan et 
  program. " Johnny Walther var junkie i otte år. Da han sad i 
  Camillas sofa, var det et bevidst led i en sag:
  
  
  
  